paragraph_text: Viktorijin križ najviše je vojno odlikovanje Ujedinjenog Kraljevstva i nekih članica Commonwealtha koje se dodjeljuje »za iskazanu hrabrost pred neprijateljem«. Utemeljila ga je britanska kraljica Viktorija tijekom Krimskog rata 29. siječnja 1856. na pritisak javnosti i medija, a prema dizajnu supruga Alberta. Prema odredbama dodjeljuje se zaslužnim pripadnicima pomorskih, kopnenih i zračnih snaga, trgovačke mornarice i civilima koji služe u ovim službama Ujedinjenog Kraljevstva, njegovih kolonija i teritorija te zemalja Commonwealtha bez obzira na njihovo podrijetlo i društveni položaj. [https://vojnapovijest.vecernji.hr/vojna-povijest/viktorijin-kriz-1856-godine-1053566 Viktorijin križ 1856. godine] Vojna povijest, 20. siječnja 2016. Pristupljeno 25. travnja 2020.